als_Latn dik_Latn sag_Latn
Shpallet gjendja e jashtëzakonshme në Kaliforni pas tërmetit të së dielës
Është raportuar një numër i madh i personave me lëndime trupore, tre prej tyre janë në gjendje kritike pas goditjës së tërmetit me magnitudë prej 6.0 ballë të shkallës Rihter
NAPA, KALIFORNI (AA) - Banorët e pjesës veriore të Kalifornise janë duke u shëruar pas termetit që ka goditur luginën Napa të dielën në mëngjes, nga i cili janë plagosur 160 persona, raporton Anadolu Agency (AA).
Ende nuk ka informacione zyrtare për numrin e viktimave. Tre persona duke përfshire një fëmijë janë në gjendje kritike për jetën.
"Ishte dridhje vërtetë e tmerrshme,"- thotë Xheni Lathum, duke shtuar se ajo kishte dëgjuar zhurmë të tmerrshme para se toka filloi të dridhej.
Shërbimi gjeologjik amerikan ka njoftuar se epiqendra e tërmetit ishte rreth gjashtë kilometra në jugperëndim të qytetit Napa, 72 kilometra në veri të San Franciskos. E gjithë kjo ndodhi rreth orës 3 e 20 minuta pas mesnate. Banorët e vendit kanë raportuar dëme të mëdha të shkaktuara nga tërmeti.
CNN ka njoftuar se 160 persona janë plagosur dhe të gjithë janë dërguar në spital ku ndodhen nën kujdesin e mjekëve.
Guvernatori i Kalifornisë, Jerry Brown, shpalli gjendje e jashtëzakonshme në këtë shtet.
als_Latn als_Latn als_Latn als_Latn als_Latn als_Latn als_Latn als_Latn